《结交行》
元代·黄玠

结交不必问古今，今人非无古人人。古人之人淡如水，今人之人甘如醴。

淡言如水味乃真，甘言如醴能醉人。食淡不如食甘易，所以醒人少于醉。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。